ద్విభాష్యం రాజేశ్వరరావు

ద్విభాష్యం రాజేశ్వరరావు కథా, నవలా రచయిత.

జననం
ఇతడు విశాఖపట్నం జిల్లా యలమంచిలిలో 1945లో జన్మించాడు.

విద్యాభ్యాసం
ఇతడు హైస్కూలు చదువు వరకు యలమంచిలిలోను, ప్రి యూనివర్సిటి అనకాపల్లిలోను చదివాడు. విశాఖపట్నంలో మెకానికల్ ఇంజనీరింగులో డిప్లొమా చేశాడు. ఆంధ్ర విశ్వవిద్యాలయం నుండి తెలుగులో బి.ఎ. పట్టా పొందాడు. ఎన్విరాల్‌మెంటల్ స్టడీస్‌లో పి.జి.డిప్లొమా చదివాడు.

ఉద్యోగం
ఇతడు మొదట హైదరాబాద్ లోని ఆల్విన్ మెటల్ వర్క్స్‌లో అప్రెంటీస్‌గా చేరాడు. తర్వాత నాగార్జునసాగర్ కెనాల్స్‌లో ఓవర్‌సీర్‌గా పనిచేశాడు. కొంతకాలం విజయవాడలో ఆంధ్రప్రభ విలేఖరిగా ఉన్నాడు. 1967లో కోరమాండల్ ఫర్టిలైజర్స్‌లో ట్రైనీగా చేరి అదే సంస్థలో 2003లో డెప్యుటీ మేనేజర్‌గా పదవీ విరమణ చేశాడు.

రచనలు
ఇతడు 400కు పైగా కథలు, 14 నవలలు, కొన్ని నాటికలు, నాటకాలు రచించాడు. ఆకాశవాణి ద్వారా 125కు పైగా ప్రసంగాలు, రూపకాలు, నాటికలు, నాటకాలు, కథలు ప్రసారం చేశాడు. ఇతని రచనలు బాల, కథాంజలి, రూపవాణి, చిత్రగుప్త, జాగృతి, ప్రజామత, ఆంధ్రజనత, కృష్ణాపత్రిక, కానుక, ఆంధ్రప్రభ, ఆంధ్రపత్రిక, ఆంధ్రభూమి, ఆంధ్రజ్యోతి, పల్లకి, స్వాతి, విజయ, చిత్ర, నవ్య, నీలిమ తదితర పత్రికలలో ప్రచురింపబడ్డాయి. ఇతని రచనలు కన్నడ, తమిళ, మరాఠీ, హిందీ, ఇంగ్లీషు భాషలలోకి అనువదించబడ్డాయి. ఇతని రచనలపై ఆంధ్రవిశ్వవిద్యాలయంలో మూడు పరిశోధనలు జరిగాయి.

రచనల జాబితా

నవలలు
 ఏ వెలుగులకు ప్రస్థానం
 జీవనయాత్ర
 గతి తప్పిన కోరిక
 రష్యాలో రెండో కృష్ణుడు

కథాసంపుటలు
 నీలిమంట
 శిథిల శిల్పం
 చిన్నారి రాయబారి
 బ్లాక్ మెయిల్
 దేవుడే రక్షించాలి
 చెట్టంత మనిషి
 తెల్లవారిన రాత్రి
 మనోరథం

కథలు
ఇతడు వ్రాసిన కథలలో కొన్ని:

నాటకాలు/నాటికలు
 పులిస్వారి
 సావిత్రి సవాల్
 దీర్ఘాయుష్మాన్ భవ
 కలుపుమొక్కలు
 వట్టిమాటలు కట్టిపెట్టోయ్

పురస్కారాలు
ఇతని కథలు వివిధ పోటీలలో ఎనిమిదిసార్లు బహుమతిని గెలుచుకున్నాయి. ఇతడు వ్రాసిన కథ "నీలిమంట"కు 1969 దీపావళి కథలపోటీలో ప్రథమ బహుమతి వచ్చింది. ఇతని నవల "ఏ వెలుగులకీ ప్రస్థానం"కు యువ పత్రిక నిర్వహించిన చక్రపాణి నవలల పోటీలో బహుమతి వచ్చింది. ఇంకా ఇతడు వ్రాసిన నాటకాలు, నాటికలు అనేక బహుమతులను గెలుచుకున్నాయి. 

ఇతనికి లభించిన పురస్కారాలలో కొన్ని:
 ఎనుగంటి లక్ష్మీనరసింహారావు పురస్కారం - కిన్నెర సంస్థ వారిచే
 గురజాడ అవార్డు - వేదగిరి కమ్యూనికేషన్స్ వారిచే
 రాయనిపాటి లక్ష్మీకాంతారావు ఉత్తమ కథాపురస్కారం
 గణపతిరాజు అచ్యుతరామరాజు స్మారక జీవన సాఫల్య పురస్కారం

మూలాలు

1945 జననాలు
విశాఖపట్నం జిల్లా రచయితలు
తెలుగు కథా రచయితలు
తెలుగు నవలా రచయితలు
తెలుగు నాటక రచయితలు
జీవిస్తున్న ప్రజలు